stanford-oval/wikipedia huggingface dataset:
סקונר

יכטה מלכותית הולנדית (מימין), המאה ה־17.
הסקונר האמריקני Fleetwing‏, בעל מפרשי גף עיליים אורכיים.
הסקונר האמריקני "Lynx"‏, בעל מפרש עילי רוחבי.
סְקוּנֶר (באנגלית: schooner) הוא סוג של ספינת מפרשים בעלת שני תרנים או יותר ומעטה אורכי, המניפה מפרש־גף על כל אחד מתרניה, מפרשי־קדמה משולשים ומפרשי גף עיליים (אורכיים) או מפרש עילי (רוחבי) על התורן הקדמי.
מוצאו של הסקונר בהולנד של שלהי המאה ה־17, אף שלא נקרא אז בשם זה. מערך המעטה המאפיין אותו שימש ביכטות ובכלי שיט קטנים בנתיבי מים פנימיים ובקרבת החוף, והיה מוכר גם באנגליה השכנה. היכטה המלכותית "רויאל טרנספורט" (Royal Transport), לדוגמה, שנבנתה ב־1695 עבור המלך ויליאם השלישי ונודעה במהירותה ובכושר התמרון שלה, הייתה סקונר דו־תורני חמוש בתותחים, הראשון מסוגו הידוע לנו. סירות וספינות קטנות למסחר ולדיג, בעלות מערך מעטה של סקונר, היו בשימוש באותה תקופה גם מעברו האחר של האוקיינוס האטלנטי, במושבות האנגליות באמריקה הצפונית, אליהן הגיע המערך בין במישרין מהולנד או בעקיפין מאנגליה. למרות מוצאו האירופי נחשב הסקונר לכלי שיט "אמריקני" במהותו, שכן בוני ובעלי האוניות האמריקנים במאות ה־18 וה־19 תרמו יותר מכל אחד אחר לפיתוחו ולתפוצתו. הם אלה שהעניקו לו את שמו, והיו הראשונים להשתמש בו להנעתן של ספינות גדולות. זאת ועוד, הסקונרים האמריקנים היו ספינות הסוחר הראשונות בעלות מעטה אורכי שהרחיקו מקרבתו המגוננת של החוף ויצאו אל הים הפתוח, דבר שהיה שמור עד אז לאוניות בעלות מעטה רוחבי בלבד.
עד אמצע המאה ה־18 כבש לו הסקונר מקום מרכזי במסחר הימי ובשדות הדיג בקולוניות האמריקניות, הן לאורך החופים, הן בנהרות הגדולים ובאגמים. סוד הצלחתו היה טמון במספר הקטן של אנשי צוות שנדרשו להפעלתו, במהירותו, וביכולתו לשוט קרוב יותר לרוח בהשוואה לאוניות המעטה הרוחבי. קווי הגוף של הסקונר היו חדים ונאים, הוא ניצל ביתר יעילות משבי רוח קלים, והיטיב לשוט ולתמרן לאורך החוף ובמים רדודים יחסית. יתרונות אלה, שקסמו לכל סוחר או בעל אוניות, לא נעלמו גם מעיניהם של הבריטים ששלטו בקולוניות באותו זמן. תחילה שכרו סקונרים מבני המושבות כדי להדביר את שודדי הים באיי הודו המערבית, ומשנות השישים של המאה ה־18 החלו מצרפים לשורות הצי המלכותי סקונרים שנבנו ונקנו באמריקה. חלקם, כמו אה"מ "סולטאנה", שימשו ללכידת מבריחים ולאכיפת חוקי המסחר והמכס בקולוניות, ואחרים, כמו אה"מ "פיקל", שהביאה אל לונדון את בשורת הניצחון בקרב טרפלגר, מילאו תפקידי סיור בקרבת החוף והעברה מהירה של ידיעות. סקונרים היו בשימוש פעיל גם במלחמת העצמאות האמריקנית ובמלחמת 1812, בעיקר כפריבטירים ובמשימות סיור. "הֶנָה" (USS Hannah), הנחשבת לאונייה הראשונה של הצי המלחמתי האמריקני, הייתה סקונר שנשכר מבעליו על ידי הצבא הקונטיננטלי והוסב ללחימה. אולם מעל הכל היה הסקונר כלי שיט מסחרי.
הסחר החופי בתקופת היישוב בין ארץ ישראל לשכנותיה באגן המזרחי של הים התיכון התנהל באמצעות סקונרים. הם החליפו את סירות המפרשים הערביות המסורתיות נמוכות השוקע, שהועלו על חולות החופים ממש.
הערות שוליים

↑  יכטה הוא השם שהעניקו ההולנדים לכלי שיט מהיר שהסיע את אנשי חצר המלך ואנשי מעלה אחרים ממקום אחד למשנהו. בתקופה זו, המאה ה־17, הייתה ההפלגה בים מהירה ובטוחה יותר מן הנסיעה ביבשה.
| --- | --- |
בקרת זהויות :  GND: 4179928-8  KulturNav: cf583895-c327-4926-a3d9-1ec76e6f2da4 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
עלי הלוי בן אלחסן

עלי הלוי בן אלחסן היה חכם ופרשן מקרא קראי בן המאה ה-10.
משפחתו

עלי הלוי נולד לאבו עלי סעדיה הלוי אבן חסן (כונה בשם המלמד הבצרי) שהיה חכם קראי מבצרה (כיום בעיראק).

בנו יפת הלוי היה חכם קראי מראשי עדת אבלי ציון בירושלים, וכן  מדקדק עברי. בקרב חוקרים מקובל לראות בבנו יפת כגדול פרשני המקרא הקראיים עד זמנו ובני זמנו.

נכדו לוי בן יפת הלוי פעל אף הוא בירושלים וכתב מספר חיבורים בערבית יהודית.

נכדו עלי הלוי אף הוא חכם קראי אשר הביא מסורות בשם כמה מבני משפחתו.
אזכורים שלו בדורות שלאחריו

עלי הלוי מוזכר אך מעט. לוי בן יפת הלוי מזכירו בתואר "אבי זקני". 
עלי, בן אחר של יפת הלוי, מזכיר פירוש שלו ושלשלת מסורה: ”אשר זקני עלי מלא אחרי ר' יהודה אבן קריש נ"ע בביאור "אדרעי" (שם דברים א':( באדרעי - אמר מר' ור' יהודה בן קריש רי"ת בדקדוקי כי הוא שם המבצר — ואבינו זקני מר' ור' עלי המלמד רי"ת החזיק אחריו.” וכן בהמשך: ”ואבינו זקננו מר' ור' עלי המלמד הגדול בן אדו' ור' אלחסן המלמד מנוחם עדן, בשרח (באור) על התורה פתר...”.
שמחה פינסקר מזהה אותו עם "עלי בן חסון" המוזכר בדבריו הפיוטיים של סהל בן מצליח הכהן בהם הוא מונה אותו בין חכמי הקראים שהשיבו תשובות (שהוא קורא להן "ניצחות") לדברי רס"ג:
”ואחרי מותו (של רס"ג) [...] נפלו ספריו ביד בני מקרא בכל מקום ומקום וישיבו עליו תשובות בדברים נכוחים כמסמרות נטועים בספרים הרבה, כמו שעשה אבו טייב הנודע אל גבלי, וכן עלי בן חסון וכן בן משיח ובן ירוחם הנודע בין רוחים, ואבו עלי חסן אלבצרי וזולתם, וגם אני כתבתי תשובה לדבריו כאחד מהם, ואם תבקש להתבונן בספריהם עד אשר תמצא אמיתת הדבר ...”
מציטוטים מפירושיו מסיק פינסקר שעלי הלוי חיבר פירוש על התורה.
הערות שוליים

↑  נתן שור, תולדות הקראים, עמ' 46, מוסד ביאליק, תשס"ג - 2003.
↑  נחמיה אלוני, הספר ומלאכת הספר בימי הביניים, עמ' 6, ב-שלם: מחקרים בתולדות ארץ - ישראל ויישובה היהודי - ספר רביעי, הוצאת יד בן צבי, 1984.
↑  יורם ארדר, מאירה פוליאק, הקנון הקראי במאות התשיעית על האחת עשרה לסה"נ, עמ' קצד', תעודה, כג (תשס"ט).
↑  תרגומו של יפת בן עלי הקראי לספר עובדיה / מאירה פוליאק ואליעזר שלוסברג, פעמים 89, עמ' 64, בהוצאת יד בן צבי, סתיו תשס"ב - 2002.
↑  חיבר פרשנות לכל ספרי המקרא וכתב חיבור הלכתי בשם "ספר המצוות" שהמשפטן מיכאל קורינאלדי ראה בו אחד החשובים בהלכה הקראית, מיכאל קורינאלדי המעמד האישי של הקראים עמ' 66, הוצאת ראובן מס, ירושלים, 1984. גם ר' יפת אביו חיבר ספר הלכתי בשם זהה.
1 2  שמחה פינסקר, לקוטי קדמוניות לקורות דת בני מקרא והילטעראטור שלהם, עמוד קיא
↑  משה יקותיאל גוטליב, אלדד הדני, המליץ, 25 במאי 1865
↑  משה כ"ץ (צירף מבוא והערות), אגרת רבי יהודה בן קוריש, עמ' 21,19, הוצאת דביר, תל אביב, תשי"ב.
↑  שמחה פינסקר, לקוטי קדמוניות לקורות דת בני מקרא והליטעראטור שלהם, עמוד 37 של הנספחים
| --- | --- |
בקרת זהויות :  NLI: 987011246900405171  VIAF: 5165392033821250582   WorldCat (עם VIAF): 5165392033821250582 
ערך זה הוא קצרמרבנושא אישים. אתם מוזמנים לתרום לוויקיפדיה ו.
עוף הולי-הולי

| --- | --- |

 
 מאכלים
 מוצא:  הוואי 
 
עוף הולי-הולי (באנגלית: Huli-huli chicken) הוא מנת עוף בגריל במטבח הוואי, שמוכן על ידי מנגל עוף על עץ מסקיט, ומרטיבים אותו ברוטב הולי-הולי מתוק.
היסטוריה

בשנת 1954, ארנסט מורגאדו, (אנ') קצין במשרד מודיעין הצי במהלך מלחמת העולם השנייה, ומייק אסאגי, איכר מגדל תרנגולות, הקימו את חברת העוף הפסיפיק (Pacific Poultry Company) באווה, הוואי (אנ'). בשנה שלאחר מכן, בפגישה עם חקלאים, מורגאדו ואסאגי צלו לראשונה עוף ברביקיו ברוטב דמוי רוטב טריאקי, המתכון של אמו של מורגאדו. לאחר שראו את הפופולריות שלו, מורגאדו החל לצלות עוף הולי-הולי בגיוסי כספים. מיליוני דולרים גויסו במהלך השנים לארגוני צדקה על ידי מכירת עוף הולי-הולי, על פי עדות בנו החורג של מורגאדו. גיוסי הכספים בכנסיות ובבתי ספר במהלך מכירת עוף הולי-הולי היו נפוצים ברחבי הוואי במשך שנים רבות.
הולי היא המילה ההוואית ל"סיבוב". כיוון שהמנה הוכנה במקור על גריל עם שיפוד מתגלגל מאולתר, הצופים צעקו "הולי" כאשר היו אמורים לסובב את התרנגולות, לצלות ולהרטיב אותם ברוטב בצד השני. מורגאדו, באמצעות חברת Pacific Poultry Company, רשם את סימן המסחר "huli-huli" בשנת 1967.
מורגאדו התפרסם עם מתכון העוף הולי-הולי שלו. הוא כיהן במועצת החקלאות של הוואי, מונה לסגן הקונסול הכבוד של פורטוגל וזכה ב"גביע המועצה" של לשכת המסחר הפורטוגלית של הונולולו ב-1981 מאוחר יותר, החל מ-1986, מורגאדו ביקבק ומכר רוטב הולי-הולי בחנויות.
כיום ניתן למצוא עוף הולי-הולי ברחבי הוואי, במסעדות, בדוכנים בצד הדרך, במיני-מרקטים ובדרייב-אין.  במקומות רבים נוספים צולים עוף כזה למכירה על שיפודים.
הכנה

מורגאדו מעולם לא פרסם את מתכון רוטב הולי-הולי שלו, אם כי שפים עשו הערכה.
רוב המתכונים דורשים זיגוג או רוטב עם מרכיבים הכוללים מיץ אננס, קטשופ, רוטב סויה, דבש או סוכר חום, שמן שומשום, זנגביל ושום. מתכונים מסוימים עשויים לדרוש מיץ לימון, רוטב ווסטרשייר, סיראצ'ה או פתיתי פלפל אדום, חומץ אורז או חומץ שרי, מרק עוף, יין לבן או חרדל. ישנם מתכונים המחייבים להשרות את העוף בתמיסה עם מלח גס, סוכר, עלי דפנה, שום, שמן שומשום, או טימין, לפני שהעוף מוכנס למרינדה של הולי-הולי.
ניתן לצלות את העוף על גריל שטוח או גריל מסתובב. תוך כדי הצלייה, מורחים אותו בקביעות בזיגוג, והופכים אותו. שבבי עץ מסקיט (kiawe) משמשים באופן מסורתי להוספת טעם מעושן.
לקריאה נוספת

רשימת מנות עוף
עוף אסכלה
ביבליוגרפיה

Carruthers, John; Valenciana, Jesse; Scholl, John (26 באפריל 2016). Eat Street: The ManBQue Guide to Making Street Food at Home. Running Press. ISBN 978-0762458691. {{cite book}}:  (עזרה)
Kessler, Bree (24 ביולי 2012). Moon Big Island of Hawai'i: Including Hawai'i Volcanoes National Park. Avalon Travel. ISBN 978-1612381138. {{cite book}}:  (עזרה)(הקישור אינו פעיל)
Nabhan, Gary Paul (7 ביוני 2006). Why Some Like It Hot: Food, Genes, and Cultural Diversity. Island Press. ISBN 1610913574. {{cite book}}:  (עזרה)
Raichlen, Steven (22 באפריל 2003). BBQ USA: 425 Fiery Recipes from All Across America by. Workman Publishing. ISBN 0761159584. {{cite book}}:  (עזרה)
Ronck, Ronn (1995). Firsts and Almost Firsts in Hawai'i. University of Hawaii Press. ISBN 0824812824.
Tiym Publishing Company (2005). Anuario Hispano Hispanic Yearbook: The Resource and Referral Guide for an about Hispanic Americans. TIYM Publishing Company. ISBN 0965654583.
הערות שוליים

↑  "Huli Huli Chicken". Cook's Country. ביוני 2009. נבדק ב-14 ביולי 2017. {{cite web}}:  (עזרה)
↑  Ronck 1995, p. 228
↑  Lum, Curtis (7 בנובמבר 2002). "Huli-Huli chicken creator Ernest Morgado dies at 85". The Honolulu Advertiser. {{cite web}}:  (עזרה)
↑  Barron, Natania (16 באוגוסט 2012). "Eat Like a Geek: Huli Huli Chicken!". Wired. נבדק ב-15 ביולי 2017. {{cite web}}:  (עזרה)
↑  Mishan, Ligaya (19 במרץ 2012). "Lani Kai". The New York Times. נבדק ב-14 ביולי 2017. {{cite web}}:  (עזרה)
1 2 3  Heckathorn, John (5 ביוני 2009). "Turn! Turn! Turn! How to make Huli-Huli Chicken". Hawai'i Magazine. נבדק ב-14 ביולי 2017. {{cite web}}:  (עזרה)
↑  Rabine, Rob (13 ביולי 2017). "Recipe — Huli Huli chicken, a trip to the tropics". Shoreline Times. Hearst Media Services Connecticut. אורכב מ-המקור ב-26 בינואר 2020. נבדק ב-14 ביולי 2017. {{cite web}}:  (עזרה)
↑  Morales, Manolo (10 בנובמבר 2014). "Noh Foods sued over 'Huli-Huli' trademark infringement". KHON2. Nexstar Broadcasting. אורכב מ-המקור ב-2017-08-10. נבדק ב-14 ביולי 2017. {{cite web}}:  (עזרה)
↑  United States. Federal Highway Administration (1979). FAP-51, Hanamaulu-Ahukini Cutoff Road, Kauai: Environmental Impact Statement. p. F-28. נבדק ב-14 ביולי 2017. {{cite book}}:  (עזרה)
↑  Tiym Publishing Company 2005, p. 181
↑  Kessler 2012, p. ?
↑  Nabhan 2006, p. 193
↑  Pomai (6 באפריל 2013). "Hoku's "Huri Huri" Chicken". Tasty Island Honolulu Food Blog. נבדק ב-15 ביולי 2017. {{cite web}}:  (עזרה)
↑  Fieri, Guy. "Huli Huli Chicken on the Grill". Food Network. Scripps Networks. נבדק ב-14 ביולי 2017. {{cite web}}:  (עזרה)
↑  Carruthers, Valenciana & Scholl 2016, p. 160
↑  Raichlen 2003, pp. 389–392?
צליית עוף הולי-הולי בהמוניהם על גריל חיצוני
ערך של משחק

ערך של משחק (באנגלית: Game value) הוא מושג המתאר פתרון של משחק בתורת המשחקים. רמת הביטחון המקסימלית של אחד משני השחקנים במשחק סכום אפס, המקס-מין (max-min), היא סכום הכסף הגדול ביותר שהשחקן יכול לזכות בו, בלי קשר לתכסיס שיבחר השחקן השני. רמת הביטחון המקסימלית של השחקן השני, המין-מקס (min-max), היא סכום הכסף הקטן ביותר שהוא יכול להפסיד בלי קשר לתכסיס שיבחר השחקן הראשון.
אם רמת הביטחון המקסימלית של שחקן אחד תסומן בתור v1 וזו של השחקן השני תסומן בתור v2, ניתן לומר שלמשחק יש ערך אם ורק אם v1=v2. במצב הזה המשחק "יציב", משום שעל מנת להשיג את הטוב ביותר בשבילם, עדיף לשחקנים "לשתף פעולה". אם התנאי לא מתקיים, שני השחקנים יימצאו במצב של עימות תמידי, והמשחק לא יגיע למצב יציב.
דוגמה

הטבלה הבאה מציגה דוגמה למשחק בצורת מטריצת תשלומים:
| 0 | 1 | 2 | 3 | 4 |
| --- | --- | --- | --- | --- |
|  |  | שחקן ב | שחקן ב | שחקן ב |
|  |  | תכסיס א | תכסיס ב | תכסיס ג |
| שחקן א | תכסיס 1 | 5 | 1 | 2 |
| שחקן א | תכסיס 2 | 0 | 1 | 3 |
נסמן ב־(min(s,t את התשלום המינימלי האפשרי של שחקן א' אם ינקוט בתכסיס s, לכל תכסיס ששחקן ב' יבחר, כלומר לכל t.
נסמן ב־(max(s,t את התשלום המקסימלי האפשרי של שחקן ב' אם ינקוט בתכסיס t, לכל תכסיס s ששחקן א' יבחר.
במשחק זה:
min(1,t)=1 (המספר הקטן ביותר בשורה הראשונה)
min(2,t)=0 (המספר הקטן ביותר בשורה השנייה)
5=(א,max(s (המספר הגדול ביותר בעמודה הראשונה)
1=(ב,max(s (המספר הגדול ביותר בעמודה השנייה)
3=(ג,max(s (המספר הגדול ביותר בעמודה השלישית)
עתה, נחשב את המקסמין של המשחק, כלומר הערך הגבוה ביותר שהשחקן הראשון יכול להבטיח לעצמו (ה־min הגדול ביותר) - 1. לפי אותו הגיון, המינמקס של המשחק (ה־max הקטן ביותר) הוא - 1.
1=(maxmin(s,t)=minmax(s,t, ולכן הערך של המשחק הוא 1.
ראו גם

ערך שפלי
ערך ריאלי וערך נקוב

ערך רֵיאָלִי וערך נוֹמִינָלִי (בעברית: ערך נָקוּב) הן שתי דרכים להצגת סכומים הנקובים במטבע מסוים.
ערך נקוב (באנגלית nominal value) הוא הסכום בכסף, כפי שנקבע, ברגע נתון. לדוגמה: המחיר שנקבע למוצר בעת הוצאתו לשוק, התקציב כפי שאושר לשנה מסוימת, הערך הנקוב על שטר כסף וכדומה. בהתחשב בשינויים בכוח הקנייה של הכסף לאורך זמן, בדרך כלל כתוצאה מאינפלציה, השוואת ערכים נקובים המתייחסים לתאריכים שונים אינה מועילה, ועדיפה עליה השוואת ערכים ריאליים, כלומר ערכים המשקפים אותו כוח קנייה, באמצעות הבאת הסכומים לבסיס משותף.
שימוש בערכים ריאליים מכונה הצמדה - עדכון סכומי כסף נקובים תוך התחשבות בשינויים במדד המחירים לצרכן. מנגנון זה אמור לאפשר השוואה בין ערכים נקובים בזמנים שונים על ידי הבאתם לבסיס משותף. ההצמדה עשויה להיות שלילית או חיובית, בהתאם לסימן המדד ולמגמה במשק (שינויים אינפלציוניים או דיפלציוניים).
בתחום המיסוי, הטלת מס על רווח נומינלי של העסק עלולה להוות מס על רווח שלא נוצר בפועל, ולכן נהוג, לפחות בתקופה של אינפלציה, להטיל את המס על הרווח הריאלי, המשקף גידול ממשי בהונו של הנישום.
דוגמאות

דוגמה א: אדם מרוויח כ-10,000 ש"ח בחודש, ובהם הוא קונה 10,000 תפוחים. לאחר מספר שנים, מחיר התפוח עלה ל-2 ש"ח, ומשכורתו עלתה ל-20,000 ש"ח.
בדוגמה זו גובה המשכורת ומחיר התפוח עלו ביחס שווה (פי 2) ולכן כוח הקנייה של האדם נשאר זהה. ניתן לראות כי הערך הנקוב של התפוח עלה (עלותו בשקלים גבוהה יותר), אך הערך הריאלי שלו לא השתנה (משום שניתן לקנות אותו מספר תפוחים תמורת המשכורת החודשית).
דוגמה ב: אדם מרוויח כ-10,000 ש"ח בחודש, ובהם הוא קונה 10,000 תפוחים. לאחר מספר שנים מחיר התפוח עלה ל-4 ש"ח, ומשכורתו עלתה ל-20,000 ש"ח.
בדוגמה זו גובה המשכורת אמנם עלה (פי 2), אך ביחס נמוך מזה שעלה מחירו של התפוח (פי 4), ולכן כוח הקנייה של האדם קטן. כאן הערך הנקוב של התפוח עלה (מ-1 ש"ח ל-4 ש"ח), אך גם הערך הריאלי שלו עלה, ביחס לשכר של אותו אדם, שכן אם בעבר אותו אדם יכול היה לרכוש 10,000 תפוחים באמצעות משכורתו החודשית, כעת הוא מסוגל לרכוש רק 5,000. ירידת כוח הקנייה מ-10,000 תפוחים ל-5,000 מסמלת את עליית הערך הריאלי של התפוח (פי 2).
ראו גם

שכר ריאלי
עמית בן שושן

עמית בן-שושן (נולד ב-23 במאי 1985) הוא כדורגלן עבר ישראלי ששיחק בעמדת החלוץ.
קריירה

בן שושן התחיל דרכו במחלקת הנוער של בית"ר ירושלים ובשנת 2004 עלה לקבוצת הבוגרים. את הופעת הבכורה שלו בליגת העל ערך במשחק מול הפועל באר שבע. בעונת 2005/2006, במסגרת גביע האינטרטוטו, כבש שלושער במשחק בסיבוב הראשון נגד סילקס, ושער אחד במשחק הגומלין. בסיבוב הבא הפסידה הקבוצה פעמיים לסלובן ליברץ הצ'כית, אך בן שושן כבש בכל משחק. בן שושן שיחק בבית"ר ירושלים עד שנת 2013, ועמה זכה בשתי אליפויות, שני גביעים וגביע הטוטו אחד.
בשנת 2009 שודר בטלוויזיה קטע ממשחק בו נראה בן שושן משתתף בחגיגות הזכייה בגביע של בית"ר ירושלים, כשהוא שר ביחד עם האוהדים שיר הכולל תוכן גזעני, שכוון נגד ערביי ישראל, ובפרט נגד שחקן נבחרת ישראל סלים טועמה. בן שושן הביע חרטה עמוקה וצער על מעשיו, התנצל בפני טועמה, וקרא לאוהדי הכדורגל בישראל להתנגד לכל ביטוי של גזענות ואלימות.
ב-10 ביולי 2013 חתם באנורתוסיס פמגוסטה, במדיה ערך 14 הופעות בליגת העל הקפריסאית, וכבש שער אחד.
לקראת עונת 2014/2015 חזר בן שושן לישראל וחתם במכבי נתניה, העולה החדשה לליגת העל. את הופעת הבכורה שלו במכבי נתניה ערך בן שושן בהפסד 0–1 להפועל רעננה במסגרת גביע הטוטו. את שער הבכורה שלו במועדון כבש בתיקו 4–4 מול מכבי פתח תקווה במחזור השני של ליגת העל. בתום העונה סיים את דרכו במועדון.
לאחר שפתח את עונת 2015/2016 ללא קבוצה, ב-27 באוקטובר 2015 חתם בקבוצת הפועל ירושלים מהליגה הלאומית, במדיה ערך שבע הופעות וכבש שער אחד. ב-15 בינואר 2016 ערך את משחקו האחרון בקריירה, מול הפועל רמת גן, ולאחר מכן פרש ממשחק פעיל.
קריירה > נבחרת ישראל

בן שושן היה חלק מהנבחרת הצעירה של ישראל שהעפילה לאליפות אירופה עד גיל 21 בשנת 2007, ובסך הכל לזכותו תשע הופעות ושער אחד במדי הנבחרת הצעירה.
את הופעת הבכורה שלו בנבחרת ישראל ערך כשנכנס כמחליף במשחק הראשון של הנבחרת במסגרת מוקדמות יורו 2008, מול נבחרת אסטוניה. רשם בן שושן את משחקו הראשון כשעלה כמחליף מול נבחרת אסטוניה. במשחק השני פתח בהרכב מול נבחרת אנדורה, ובדקה ה-11 רשם את שערו הראשון במדי הנבחרת. במשחקה השלישי של הנבחרת בטורניר, מול נבחרת רוסיה, כבש בן שושן בדקות הסיום את שער השוויון במשחק שהסתיים בתיקו 1–1. בסך הכל עד שנת 2008 ערך בן שושן 12 הופעות בנבחרת, בהן כבש שני שערים.
תארים

אליפות (2): 2006/2007, 2007/2008
גביע המדינה (2): 2007/2008, 2008/2009
גביע הטוטו: 2009/2010
חיים אישיים

בן שושן נשוי ואב לשלושה. כיום הוא מנהל חברת סקאוטינג.
הערות שוליים

↑  נסגר התיק נגד שחקן בית"ר ירושלים שקרא קריאות גזעניות, בעיתון מקור ראשון, 3 בנובמבר 2010
↑  מוטי פשכצקי, ‏לא עזב את הכדורגל: החיים החדשים של עמית בן שושן, באתר ערוץ הספורט, 5 בינואר 2024
עמית גולן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1964 חיפה, ישראל 
 פטירה:  3 בדצמבר 2010 (בגיל 46 בערך) תלמה ילין, ישראל 
 מוקד פעילות:  ישראל
 סוגה:  ג'אז
 כלי נגינה:  פסנתר 
 
עמית גולן (1964 – 3 בדצמבר 2010) היה פסנתרן, מלחין ומורה למוזיקה ישראלי. ייסד את המרכז ללימודי הג'אז בקונסרבטוריון הישראלי למוזיקה תל אביב והוביל את הרכב חמישיית הג'אז שלו.
ביוגרפיה

גולן נולד בחיפה. הוא קיבל את השכלתו הראשונית למוזיקה באקדמיה למוסיקה ולמחול בירושלים, שם למד מוזיקה קלאסית והלחנה. לאחר שסיים את לימודיו הקלאסיים החליט לנסוע לניו יורק שם גילה את תשוקתו לג'אז. הוא הושפע מאוד מנגינתו של ביל אוונס, אך הבין שכדי ללמוד את הטכניקה של אוונס עליו לחקור מה השפיע על אוונס עצמו ומהם המקורות המוזיקליים עליהם גדל. הוא למד בניו סקול, בית הספר החדש לג'אז ומוזיקה עכשווית בניו יורק, ובנוסף לכך לקח שיעורים באופן פרטי אצל נגני ג'אז ותיקים כמו וולטר בישופ ג'וניור (אנ'), רג'י וורקמן (אנ'), בילי הרפר (אנ'), ג'ים הול, קני ורנר (אנ') ובארי האריס. הוא התמקד בלימודיו בהיסטוריה של ג'אז, ולמד אצל פיל שאפ (אנ') ואיירה גיטלר.
במהלך שנות התשעים, לאחר שחזר לישראל, חשב גולן לעבוד כמלחין מוזיקה לסרטים, אך רעיון זה לא יצא לפועל, מכיוון שקיבל הצעה מבית הספר התיכון לאמנויות תלמה ילין ללמד את קורס תולדות הג'אז ולהנחות הרכבים מוזיקליים קטנים. תוכנית הקורס שלו התפרשה על פני ארבע שנים, וכיסתה את שורשי הג'אז ועברה לסגנונות הסווינג, Hard Bop ו-Hard Bop. בזמן שלימד בתלמה ילין, גולן לימד גם בבתי ספר אחרים.
בשנת 2001 התבקש להקים את המרכז ללימודי ג'אז בקונסרבטוריון הישראלי למוזיקה, שעד אז ניגנו בו רק מוזיקה קלאסית. בשנת 2009 ייסד גולן, מנהל המגמה, יחד עם מיכל אברמוב תוכנית לימודים אקדמית משותפת עם מוסד הג'אז היוקרתי בניו יורק, הניו סקול, לתואר B.F.A בג'אז. התכנית, המיועדת לנגני ג'אז מצטיינים, מאפשרת לתלמידים ללמוד שנתיים במרכז ללימודי ג'אז בקונסרבטוריון הישראלי ולהשלים שנתיים נוספות בניו סקול, בניו יורק, עד לקבלת התואר.
בין השנים 2004–2007 שימש כמנהל מוזיקלי בסדנאות ג'אז רבות, וקידם ג'אז ברחבי ישראל. בשנת 2007 ניהל אמנותית את סדרת הג'אז "בית" בבית אבי חי בירושלים, שערכה שמונה קונצרטים בהשתתפות מוזיקאי ג'אז ישראלים המנגנים קטעים שכל אחד מהם הלחין בעצמו.
גולן נפטר ב-3 בדצמבר 2010 מדום לב, לאחר שהתמוטט בעת ששיחק כדורסל עם תלמידיו בחצר בית הספר תלמה ילין. הוא היה בן 46 במותו.
הנצחה

מדי שנה, מאז מותו, נערך בקונסרבטוריון קונצרט לזכרו, בהשתתפות תלמידי המרכז ללימודי ג'אז ואמני ג'אז בינלאומיים, המגיעים להעביר סדנאות מקצועיות ולנגן עם התלמידים. בין הנגנים שהגיעו במהלך השנים נמנים מארק טרנר (סקסופון), אהרון גולדברג (פסנתר), ג'ואל פראהם (סקסופון) ואבישי כהן (חצוצרה).
הקלטות

בשנת 2007 גולן הוציא את האלבום הראשון שלו, אלבום בסגנון Hard Bop בשם I Decided!, שהכיל שישה קטעים מקוריים של גולן ויצירת ג'אז אחת של גרשווין. באלבום מנגנים כמה מתלמידיו ושותפיו הוותיקים: אסף יוריה (סקסופון טנור), גלעד אברו (קונטרבס), דורון תירוש (תופים) ואורח מיוחד מניו יורק, ג'ו מגנארלי (אנ') (חצוצרה).
את אלבומו השני, שכבר הולחן, תכנן גולן להקליט בשנת 2011. מותו הפתאומי בשנת 2010 קטע את התוכניות, אך חבריו החליטו להפיק ולהוציא את האלבום לזכרו. האלבום הוקלט בשנת 2011 ויצא בשנה שלאחר מכן. האלבום, Eddie Henderson & Friends: The Music of Amit Golan, מציג את אדי הנדרסון (אנ') בחצוצרה, ושמונה מוזיקאים ישראלים נוספים, כולם חברים, חלקם היו גם תלמידיו בעבר.
דיסקוגרפיה

I Decided! ‏(2007)
Eddie Henderson & Friends: The Music of Amit Golan ‏(2012)
הערות שוליים

↑  אור ברנע, מוזיקאי הג'אז עמית גולן הלך לעולמו, באתר ynet, 4 בדצמבר 2010
1 2 3  בן שלו, "קהילת הג'ז הישראלית באבל: המורה הנערץ עמית גולן הלך לעולמו", באתר הארץ, 6 בדצמבר 2010
↑  צאלה קוטלר, ‏מוזיקת נשמה, באתר גלובס, 27 במאי 2010
↑  בן שלו, עובר לכסא המלחין, באתר הארץ, 19 ביולי 2007
↑  עינת טורס, בתלמה ילין אבלים על מות המורה עמית גולן:"זו אבדה גדולה", מעריב, 2010
↑  בן שלו, לזכור את עמית גולן ולשמר את הרוח החיה של הג'ז, באתר הארץ, 9 במאי 2015
↑  Minton Records Releases I Decided! - The Amit Golan Quintet Featuring Joe Magnarelli. All About Jazz.
↑  Joyce, Mike (29 September 2012). "Review: Eddie Henderson & Friends, The Music of Amit Golan". Jazz Times.
עוף החול

ערך זה עוסק בציפור מיתולוגית. אם התכוונתם למשמעות אחרת, ראו .
.
ציור של עוף החול (פרידריך יוסטין ברטוך (אנ'), 1806)
עוף החול (ביוונית עתיקה: Φοῖνιξ, פוינִיקְס) הוא ציפור האש הקדושה במיתולוגיה המצרית, היוונית ובמיתולוגיות אחרות. על פי המיתולוגיה, עוף החול מת בשריפה וקם לתחייה מתוך האפר באופן מחזורי.
במיתולוגיה המצרית

לפי המיתולוגיה המצרית, עוף החול חי במדבר במשך 500 שנים, או לפי גרסאות אחרות 1461 שנים, לפני שכילה עצמו באש וקם מחדש לתחייה מן האפר. ברבות מהמיתולוגיות עוף החול הוא תמיד ממין זכר והוא אינו מתרבה, אך במיתולוגיות המזרח יש גם נקבות עוף החול. לקראת סיום חייו הוא בונה לעצמו קן העשוי ענפי קינמון, מור ונרד, ומצית את עצמו. מן האפר נוצר עוף החול החדש, אשר לוקח את האפר של עוף החול הישן, עוטף אותו בקליפה עשויה מור, ומניח אותו בהליופוליס שבמצרים.
עוף החול מופיע בספר המתים המצרי,[דרוש מקור] בהם הוא מתואר לרוב כמו אנפה ולעיתים כנחליאלי צהוב או כעיט עם נוצות אדומות וזהובות. הוא מקושר לאל השמש רע, הנולד כל יום מחדש, לאחר מותו בערב הקודם. המצרים קישרו את עוף החול גם למילה "בנו" - היינו גרעין דקל, הצומח מתוך חולות המדבר. זהו גם מקור השם היווני[דרוש מקור][מפני ש...] "פוֹיְנִיקְס" (φοῖνιξ) שמשמעו ביוונית "צבע חום-אדום".
ביהדות

על פי מדרש בראשית רבה, עוף זה נקרא חול. המדרש מפרש את הפסוק מספר איוב (פרק כ"ט, פסוק י"ח): "כחול ארבה ימים" כהתייחסות לעוף החול - ”עוף ושמו חול ולא נקנסה (כלומר נגזרה) עליו מיתה, שלא טעם מעץ הדעת ולבסוף אלף שנה מתחדש וחוזר לנערותו.“ המדרש מביא מחלוקת לגבי שיטת התחדשות עוף החול. לשיטת רבי ינאי, לאחר אלף שנות חיים יוצאת אש מקנו של עוף החול ושורפת אותו, ונשאר בו כביצה, ואז חוזר עוף החול ומגדל איברים וחי. לשיטת רבי יודן ברבי שמעון, לאחר אלף שנות חיים גופו של עוף החול מתבלה ללא שריפה, "גופו כלה וכנפיו מתמרטין" ונשאר בו כביצה, ואז חוזר עוף החול ומגדל איברים.
פירושים אלו מקובלים גם על מקצת פרשני המקרא.[דרוש מקור] בפירושו לבבלי כותב רש"י ששמו של העוף ”אורשינא - עוף ושמו חול בלשון המקרא, ואינו מת לעולם.“
המלבי״ם מציין את הופעת עוף החול בשירי עמים קדומים מלבד ביהדות:
שם עוף שאמרו חז"ל שחי לעולם, ושכל אלף שנה ישרף בקינו וישוב לחיות. וכן משוררי העמים הקדמונים הזכירו את העוף הזה באופן קרוב לזה.
התלמוד הבבלי מבאר שעוף החול זכה לחיי נצח על ידי ברכתו של נח, כשכר על כך שלא ביקש מנח מזון בתיבה משום שראה שהוא טרוד בהאכלת שאר החיות.
ביהדות ישנן אגדות[דרושה הבהרה] המקבילות לאגדות הפניקס, המיוחסות לנשרים (הנשרפים בכל עשר שנים וצומחים מחדש במשך עשרה מחזורים עד שמתים בגיל מאה), ולציפור בשם "גרופית" (לה מיוחסות תכונות מחזוריות הקשורות לגלגולי חיים ומוות. "גרופית" מופיעה בסיפורו של ש"י עגנון, עידו ועינם).
בנצרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בנצרות, עוף החול מסמל את תחיית ישו, ואת החיים לאחר המוות.
בתרבות

בסדרת ספרי הארי פוטר, מוזכר פוקס, עוף חול השייך לאלבוס דמבלדור. פוקס הוא בעל שירה יפהפייה, לדמעותיו יש כוחות ריפוי, והוא מסוגל לשאת משאות כבדים במיוחד.
בסדרת הטלוויזיה ”חלומות בהקיץ“ בעונה השנייה מדמים את סאנם איידין לעוף חול. הסבירו על העוף כעל עוף שעובר בין עמקים רבים ללא מנוחה ולבסוף הוא נשרף וקם מתוך האפר שלו וחוזר להיות צעיר ויפייפה.[דרוש מקור]
עוף החול מופיע בלוגו של להקת קווין, ומאוחר יותר כסמל הקרן למלחמה באיידס שהוקמה לאחר מותו של פרדי מרקיורי, מעצב הלוגו המקורי.[דרוש מקור]
גם בסדרת המומינים עוף החול מופיע.
גלריה

איור של עוף החול משנת 1583
תמונת עוף החול מתוך ספר החיות של אברדין
תמונת עוף החול בספרו של ברטוך (1747-1822)